Document ID: 31991R0704

ΚΑΝΟΝΙΣΜΟΣ ( ΕΟΚ ) αριθ . 704/91 ΤΗΣ ΕΠΙΤΡΟΠΗΣ της 27ης Φεβρουαρίου 1991 που τροποποιεί τον κανονισμό ( ΕΟΚ ) αριθ . 3677/86 που καθορίζει ορισμένες διατάξεις εφαρμογής του κανονισμού ( ΕΟΚ ) αριθ . 1999/85 για το καθεστώς τελειοποίησης προς επανεξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 1999/85 του Συμβουλίου της 16ης Ιουλίου 1985 για το καθεστώς τελειοποίησης προς επανεξαγωγή ( 1 ), και ιδίως το άρθρο 31,
Εκτιμώντας :
ότι ο κανονισμός ( ΕΟΚ ) αριθ . 3677/86 του Συμβουλίου ( 2 ), όπως τροποποιήθηκε επανειλλημένα και τελευταία από τον κανονισμό ( ΕΟΚ ) αριθ . 731/90 της Επιτροπής (3 )-
ότι πρέπει να διευκρινιστούν ορισμένοι κανόνες σχετικά με την εφαρμογή των οικονομικών όρων -
ότι ο κανονισμός ( ΕΟΚ ) αριθ . 3677/86 καθόρισε κατ' αποκοπή συντελεστές απόδοσης για το ρύζι και ότι πρέπει να τροποποιηθούν ορισμένοι από τους συντελεστές αυτούς προκειμένου να ληφθούν υπόψη οι όροι μεταποίησης -
ότι πρέπει να επανακαθοριστούν οι προϋποθέσεις υπό τις οποίες επιτρέπεται η προσφυγή στο σύστημα του συμψηφισμού στο ισοδύναμο για το ρύζι με βάση τον οκταψήφιο κωδικό της συνδυασμένης ονοματολογίας ( ΣΟ ). ότι εντούτοις, αναμένοντας μια κατάλληλη τροποποίηση της συνδυασμένης ονοματολογίας σχετικά με ορισμένα ρύζια, πρέπει να καθοριστεί ότι για ορισμένα ρύζια, η ισοδυναμία προσδιορίζεται μονάχα από τη σχέση μήκους/πλάτους των σπόρων -
ότι ο κανονισμός ( ΕΟΚ ) αριθ . 3677/86 καθιέρωσε τις διατάξεις που αφορούν την κατανομή των εμπορευμάτων εισαγωγής στα παράγωγα προϊόντα στην περίπτωση που το απαιτεί ο προσδιορισμός του ποσού των προς είσπραξη, επιστροφή ή διαγραφή εισαγωγικών δασμών - ότι για τις πράξεις ενεργητικής τελειοποίησης του σκληρού σίτου σε σιμιγδάλι, πρέπει να γίνεται προσφυγή στην ποσοτική μέθοδο ( εμπορεύματα εισαγωγής ) για να κατανεμηθούν τα εμπορεύματα εισαγωγής στα παράγωγα προϊόντα - ότι για τις πράξεις αυτές, πρέπει επίσης να τροποποιηθεί ο κατ' αποκοπή συντελεστής απόδοσης -
ότι, ελλείψει, αφενός της Επιτροπής Τελωνειακών Οικονομικών Καθεστώτων και αφετέρου, υιοθέτησης από το Συμβούλιο εντός τριών μηνών από της υποβολής, η Επιτροπή οφείλει να θεσπίσει τις προτεινόμενες διατάξεις σύμφωνα με τη διαδικασία που προβλέπει το άρθρο 31 παράγραφος 3 στοιχείο α ) του κανονισμού ( ΕΟΚ ) αριθ . 1999 /85,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Ο κανονισμός ( ΕΟΚ ) αριθ . 3677/86 τροποποιείται ως εξής :
1 . Το άρθρο 7 αντικαθίσταται από το ακόλουθο κείμενο :
"Άρθρο 7
1 . Για την εφαρμογή του άρθρου 7 του βασικού κανονισμού θεωρείται ότι πληρούνται οι οικονομικοί όροι, όσον αφορά ένα είδος εμπορεύματος που θα πρέπει να υπαχθεί στο καθεστώς εντός μιας καθορισμένης περιόδου, όταν το άτομο που ζητεί την έγκριση :
α ) καλύπτει, κατά τη διάρκεια της ίδιας περιόδου, το 80 % των συνολικών αναγκών του για τα συγκεκριμένα εμπορεύματα που ενσωματώνονται στα παράγωγα προϊόντα από το τελωνειακό έδαφος της Κοινότητας με προϊόντα που υπάγονται στην Κοινότητα και είναι συγκρίσιμα προς τα εμπορεύματα εισαγωγής κατά την έννοια του άρθρου 5 παράγραφος 2 .
Η προσφυγή σ' αυτή τη διάταξη προϋποθέτει ότι ο αιτών παρέχει στην τελωνειακή αρχή τα δικαιολογητικά στοιχεία που επιτρέπουν σ' αυτήν να βεβαιωθεί ότι μπορούν λογικά να πραγματοποιηθούν οι προβλέψεις σχετικά με την αγορά των εμπορευμάτων που παράγονται στην Κοινότητα . Τα εν λόγω δικαιολογητικά στοιχεία, που επισυνάπτονται στην αίτηση για την παροχή της έγκρισης, συνίσταται για παράδειγμα σε αντίγραφα εμπορικών ή διοικητικών εγγράφων που αφορούν τις αγορές που πραγματοποιήθηκαν σε ενδεικτική προηγούμενη περίοδο και τις παραγγελίες ή τις προβλέψεις για αγορές που αφορούν την υπό εξέταση περίοδο .
Με την επιφύλαξη του άρθρου 11 παράγραφος 2 του βασικού κανονισμού, η τελωνειακή αρχή πραγματοποιεί, ενδεχομένως, έλεγχο της ακρίβειας του εν λόγω ποσοστού κατά το τέλος της σχετικής περιόδου -
β ) επιδιώκει να προστατευθεί έναντι πραγματικών δυσχερειών ανεφοδιασμού οι οποίες αποδεικνύονται κατάλληλα στην τελωνειακή αρχή, για το ίδιο είδος εμπορεύματος, και το μερίδιο της κοινοτικής προμήθειας είναι κατώτερο από το ποσοστό που υποδεικνύεται στο στοιχείο α )-
γ ) προσκομίζει την απόδειξη στην τελωνειακή αρχή ότι έκανε ό,τι ήταν αναγκαίο για να προμηθευτεί τα προς τελειοποίηση εμπορεύματα στην κοινοτική αγορά χωρίς να εκδηλωθεί ενδιαφέρον από κανέναν κοινοτικό παραγωγό .
2 . Η παράγραφος 1 στοιχείο α ) δεν ισχύει για τα εμπορεύματα του παραρτήματος ΙΙ της συνθήκης ."
2 . Το άρθρο 58 αντικαθίσταται από το ακόλουθο κείμενο :
"Άρθρο 58
1 . Η ποσοτική μέθοδος ( εμπορεύματα εισαγωγής ) εφαρμόζεται σύμφωνα με τις διατάξεις του παρόντος άρθρου όταν τα εμπορεύματα εισαγωγής βρίσκονται με όλα τα συστατικά τους μέρη σε καθένα από τα παράγωγα προϊόντα .
Για να καθοριστεί αν πρέπει να εφαρμοστεί η μέθοδος αυτή, δεν λαμβάνονται υπόψη οι απώλειες .
Η ποσότητα των εμπορευμάτων εισαγωγής που έχουν χρησιμοποιηθεί για την κατασκευή κάθε παράγωγου προϊόντος καθορίζεται με την εφαρμογή διαδοχικά στις συνολικές ποσότητες των εμπορευμάτων εισαγωγής ενός συντελεστή που αντιστοιχεί στη σχέση των ποσοτήτων των εν λόγω εμπορευμάτων που βρίσκονται στο κάθε είδος παράγωγου προϊόντος προς τις συνολικές ποσότητες των εμπορευμάτων αυτών που βρίσκονται στο σύνολο των εν λόγω παράγωγων προϊόντων .
Η ποσότητα των εμπορευμάτων εισαγωγής, που αντιστοιχεί στην ποσότητα παράγωγων προϊόντων για την οποία έχει δημιουργηθεί τελωνειακή οφειλή, καθορίζεται με την εφαρμογή στην ποσότητα των εμπορευμάτων εισαγωγής που χρησιμοποιήθηκαν για την κατασκευή του εν λόγω προϊόντος, η οποία υπολογίζεται σύμφωνα με την παράγραφο 2, του συντελεστή που καθορίζεται σύμφωνα με τους όρους του άρθρου 57 .
2 . Κατά παρέκκλιση της παραγράφου 1, η ποσοτική μέθοδος (εμπορεύματα εισαγωγής ) εφαρμόζεται επίσης για τις πράξεις τελειοποίησης του σκληρού σιταριού σε σιμιγδάλια για κουσκούς, πληγούρια και άλλα σιμιγδάλια ."
3 . Το παράρτημα IV αντικαθίσταται από το παράρτημα Ι του παρόντος κανονισμού .
4 . Το παράρτημα V τροποποιείται σύμφωνα με το παράρτημα ΙΙ του παρόντος κανονισμού . Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εντούτοις, οι διατάξεις του άρθρου 1 σημεία 2, 3 και 4 εφαρμόζονται μόνο στις εγκρίσεις που χορηγούνται από την ημερομηνία ισχύος του παρόντος κανονισμού . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 27 Φεβρουαρίου 1991 .

Labels: 3
17
20